b'\n_START_ARTICLE_\nEn offiser og en gentleman\n_START_SECTION_\nHandling\n_START_PARAGRAPH_\nZack Mayo (Richard Gere) er en ung mann med tragisk bakgrunn som blir opptatt som elev ved marinens flyskole, en skole bare de t\xc3\xb8ffeste og mest intelligente kommer gjennom. Han ser dette som sin eneste sjanse til \xc3\xa5 bli noe her i livet. Filmen f\xc3\xb8lger ham gjennom opptakstiden i hans kamp for \xc3\xa5 fullf\xc3\xb8re skolen, og overvinne f\xc3\xb8lelsesmessige problemer fra fortiden. _NEWLINE__NEWLINE_Han blir p\xc3\xa5 tross av advarsler sammen med en av de lokale fabrikkjentene som henger etter kadettene p\xc3\xa5 skolen. Noe som f\xc3\xa5r skjebnesvangre f\xc3\xb8lger for hans kompis. I tillegg til sin problematiske bakgrunn m\xc3\xa5 han ogs\xc3\xa5 stri med en t\xc3\xb8ff instrukt\xc3\xb8r (Louis Gossett, Jr) som fors\xc3\xb8ker \xc3\xa5 bryte kadettene ned. Det utvikler seg til et oppgj\xc3\xb8r mellom de to.\n_START_SECTION_\nOm filmen\n_START_PARAGRAPH_\nFilmen fikk gode kritikker og har oppn\xc3\xa5dd 81% p\xc3\xa5 Rotten Tomatoes. Den ble en stor kommersiell suksess og spilte inn $130 millioner p\xc3\xa5 amerikanske kinoer alene. Den ble den tredje meste innbringende filmen i USA i 1982, bare sl\xc3\xa5tt av E.T. og Tootsie._NEWLINE_En offiser og en gentleman vant i 1983 to Oscar-statuetter, beste mannlige birolle (Louis Gossett jr.) og beste sang. Den ble samme \xc3\xa5r tildelt to Golden Globes i de samme kategoriene. Den vant ogs\xc3\xa5 en BAFTA-pris for beste musikk._NEWLINE_Filmens tittell\xc3\xa5t \xc2\xabUp Where We Belong\xc2\xbb, fremf\xc3\xb8rt av Joe Cocker og Jennifer Warnes, ble en stor hit og havnet p\xc3\xa5 f\xc3\xb8rsteplassen p\xc3\xa5 Billboard-lista. Sangen var komponert av Jack Nitzsche og Buffy Sainte-Marie, og skrevet av Will Jennings. De tre sistnevnte ble tildelt b\xc3\xa5de en Oscar, BAFTA og en Golden Globe for sangen.'